ྲུལ་ཡོན་ཏན་རྒྱ་མཚོས་མཛད།
དྷ་ན་སཾ་སྐྲྀ་ཏའི་དགོངས་པ། བློ་ལྡན་མཆོག་སྲེད་ཀྱི་ཞལ་ལུང་ཕུར་བུ་སྒྲ་བཞིའི་
རྒྱས་བཤད་དང་། འགྲེལ་ཆེན་འབུམ་ནག་གི་དགོངས་དོན་རྩ་བར་བཟུང་། ཆོས་
དབང་སྤུ་གྲིའི་རྫོང་འཕྲང་གི་གདམས་པ་དང༌། སངས་གླིང་ཐུགས་ཀྱི་ཉིང་ཁུའི་
རྟོགས་པས་བདག་གྲོལ་སོགས་ཨོ་རྒྱན་དུས་གསུམ་མཁྱེན་པའི་རྡོ་རྗེའི་གསུང་
རྣམས་ཀྱིས་མཛེས་རྒྱན་ཏུ་བསྟར། གདོད་མའི་མགོན་པོ་ཀུན་མཁྱེན་རྡོ་རྗེ་གཟི་
བརྗིད་ཀྱི་གསུང་རབ་ལས་འབྱུང་བའི་ཁྲེགས་ཆོད་ཀྱི་གདམས་པ་དང༌། བསམ་
གཏན་གླིང་པའི་ཡང་ཕུར་ཐུན་མོང་བའི་རྫོགས་རིམ་འཕྲང་མགོ་གཏེར་ཆེན་ཤེས་
རབ་འོད་ཟེར་གྱི་གསུང་རྣམས་ལྟོ་སྦྱར་བས་གདམས་ངག་གི་སྙིང་བཅུད་དེ། བཀའ་
གཏེར་སྤྱི་ལ་ཁྱབ་པའི་དབང་དུ་བྱས་ནས་དཔལ་ཆེན་པོ་པདྨ་དབང་ཆེན་སོགས་
མཚན་ཉིད་དང་ལྡན་པའི་ཡོངས་འཛིན་རྣམས་ཀྱི་ཞབས་རྡུལ་ལ་སྤྱི་བོས་རེག་པའི་
རྒྱལ་ཁམས་པ་པདྨ་གར་གྱི་དབང་ཕྱུག་ཕྲིན་ལས་འགྲོ་འདུལ་རྩལ་གྱིས། དཔལ་
སྤུངས་ཡང་ཁྲོད་ཀུན་བཟང་བདེ་ཆེན་འོད་གསལ་གླིང་དུ་བྲིས་པ་བསྟན་པ་དང་
སེམས་ཅན་ལ་ཕན་པ་རྒྱ་ཆེན་པོ་འབྱུང་བར་གྱུར་ཅིག །དགེ་ལེགས་འཕེལ། ༈ ན་
མོ་གུ་རུ་བཛྲ་ཀུ་མཱ་རཱ་ཡ། སྙན་བརྒྱུད་ཕུར་པའི་གནད་ཏིག་གི་བསྙེན་སྒྲུབ་ཉམས་
སུ་ལེན་པ་ལ་སྦྱོར་དངོས་རྗེས་གསུམ་ལས། དང་པོ་སྦྱོར་བ་ཡོ་བྱད་ཀྱི་གཤོམ་ནི།
དམ་ཚིག་གི་བྲིས་སྐུ་སོགས་རྟེན་བཀྲམ་པའི་མདུན་གྱི་སྟེགས་བུའམ་གཏོར་ཁང་
ནང་དུ་འཛོམ་ན་རས་བྲིས་ཀྱི་དཀྱིལ་འཁོར་བཀྲམ། མ་འཛོམ་ན་མཎྜལ་སྟེང་མེ་
ཏོག་སྔོན་པོའི་ཚོམ་བུ་གཙོ་བོ་གཅིག འཁོར་བཅུ། དེ་རྒྱབ་སྒོ་བཞིའི་ཚུལ་དུ་བཀོད་
པའི་ཁར་འཕྲུལ་སྟེགས་སྟེང་ཨེ་ཁྲོམ་ལ་བསྙེན་ཕུར་ཡུངས་ཀར་གྱི་ཐུམ་བུ་བཏགས་
པ་ལ་བྱུག་བདུག་བྲབ་གསུམ་གྱིས་གཟི་བྱིན་བསྐྱེད་པ་བཀོད། མདུན་དུ་མཆོད་
362

རྡོ་རྗེ་ཕུར་བའི་ཆོ་ག་དང་འགྲེལ་བཤད་བསྐྱེད་རྫོགས་སོགས་ཀྱི་སྐོར།
གཏོར་དབལ་བཤོས་ཐེབས་ཀྱུ་བཅུས་བསྐོར་བའི་གཡས་སུ་སྨིན་ལུགས་དམ་ཅན་
སྤྱི་གཏོར། གཡོན་དུ་ཕུར་སྲུང་བཅུ་དྲུག་གི་གཏོར་སྤུངས། གསུམ་ག་དར་གདུགས་
བཅས། དེའི་གཡས་གཡོན་དུ་སྨན་རཀ ཆུ་གཉིས་ཉེར་སྤྱོད་ཕྲེང་ཚར་རམ་བསྐོར་
བཤམ། རྒྱབ་ངོས་སུ་ཚེ་འབྲང་བུམ་གཟུགས། གཡས་གཡོན་དུ་མངར་གསུམ་
སྦྱར་བའི་ཚེ་རིལ་ཆང་ཚེ་མདའ་དར་སྣ་མེ་ལོང་གཡུ་བྱང་ནྀ་ཡིག་བཏགས་པ་རྣམས་
བཞག གཞན་ཡང་སྔོན་འགྲོ་དཀར་བགེགས། གཏེར་སྲུང་གཏོར་འབུལ། ཚོགས་
བྱེད་ན་དེའི་ཆས་དང༌། ཆད་བརྟན། ཉེར་མཁོ་རྣམས་ཚོགས་པར་བྱའོ། །གཉིས་པ་
བསྙེན་སྒྲུབ་ལས་སྦྱོར་གསུམ་ལས། དང་པོ་ནི། སྔོན་འགྲོ་སྣ་སེལ། སཱཙྪ་ཆུ་གཏོར།
གསུང་རབ་ཀློག་པ། བཤགས་སྦྱོང་སོགས་སྤྱི་འགྲེ་ལྟར་ཅི་འགྲུབ་བྱ། ཕྱི་དྲོ་ཞིག་
ནས་ཐུན་གྱི་དབུ་བརྩམས་ཏེ་རྣམ་འཇོམས་ཀྱིས་བསྒྲུབ་པའི་ཁྲུས་ཆབ་ཀྱིས་གནས་
ཁང་ཡོ་བྱད་ཐམས་ཅད་ལ་འཐོར། དཀར་གཏོར་སྤྱི་འགྲོ་བཏང་། སྒོ་དྲུང་དུ་ཐོ་
དཀར་པོ་བཙུགས་པ་ལ་རྒྱ་ཆེན་བསྐྱེད་བསྟིམས་སམ་གཏོར་འབུལ་ཡང་སྤྱི་ལྟར་བྱ།
ཚིག་བདུན་དང་སྤྲོས་བྲལ་བདེ་ཆེན་ལྟ་བུའི་བརྒྱུད་འདེབས་བཏང་། སྐྱབས་འགྲོ་
སེམས་བསྐྱེད་ཡང་དག་ཟབ་ཏིག་ཁ་བསྒྱུར་ཅན་ཚར་གསུམ། བགེགས་གཏོར་
བྱིན་རླབས་བསྔོ་བ་རྣམས་སྨིན་ལུགས་ལྟར་སྤྱི་འགྲོ་བྱས། གུ་གུལ་བདུག ཡུངས་
ཐུན་དང་སུམྦྷ་ནིའི་དྲག་སྔགས་ཀྱིས་བགེགས་བསྐྲད། གཏེར་གཞུང་སྲུང་བའི་
སྐབས་ལྟར་སྲུང་འཁོར་བསྒོམས་ལ་སྲུང་སྔགས་ལན་མང་དུ་བརྗོད། ཉིན་དང་
པོར་ཕུར་པ་བྱིན་རླབས་ནི། བསྡུས་པ་གཏེར་གཞུང་དབུས་ནས་འབྱུང་བ་དེས་
ཀྱང་འཐུས་མོད། ས་ཕུར་ལྟར་གྲུབ་ན་ལེགས་པས་སྔགས་སོ་སོར་བརྗོད་ལ་བྱུག་
བདུག་བྲབ་གསུམ་དང༌། བྱིན་རླབས་རྣམས་དེ་ལྟར་བྱས་ལ་ཨེ་ཁྲོམ་དུ་བརྟན་
363

༢
ཀོང་སྤྲུལ་ཡོན་ཏན་རྒྱ་མཚོས་མཛད།
པར་གཟུག གཏེར་གཞུང༌། སངས་རྒྱས་ཐམས་ཅད་འདུས་པའི་བདག༔ སོགས་
དང་སྔགས་མང་དུ་བརྗོད། དེ་ནས་མཆོད་པ་བྱིན་བརླབ། — རཾ་ཡཾ་ཁཾ། རྣམ་དག་
ཆོས་དབྱིངས་ངང་ཉིད་ལས༔ རང་བྱུང་མཆོད་པའི་སྤྲིན་ཕུང་ནི༔ ཀུན་བཟང་མཆོད་
པའི་སྤྲིན་ལྟ་བུས༔ དཔག་ཡས་ནམ་མཁའ་གང་བར་གྱུར༔ ཨོྃ་བཛྲ་ཨཱཎྷཾ་སོགས་
ནས། ཤབྡ་པཱུ་ཛ་ས་མ་ཡེ་ཧཱུཾ། སརྦ་པཉྩ་ཨ་མྲྀ་ཏ་རཀྟ་བ་ལིཾ་ཏ་ཨཱཿཧཱུྃ། ལན་གསུམ་
བརྗོད། དེ་ནས་མངོན་རྟོགས་ཏིང་ངེ་འཛིན་རྣམ་གསུམ་ནས་བདག་མདུན་དབྱེར་
མེད་དུ་བྱས་ལ་དམ་ཚིག་གི་དཀྱིལ་འཁོར་རྫོགས་པར་བསྐྱེད། ཡེ་ཤེས་པ་སྤྱན་
དྲངས་ནས་བསྟིམ། ཕྱག་མཆོད་བསྟོད་པའི་བར་དུ་བཏང༌། དེ་ནས་ཛབྲ་དམིགས་
བསྙེན་པ་མ་རྫོགས་པར་སྔགས་ཕྲེང་ཡབ་ཡུམ་ཞལ་དུ་འཁོར་བ་དོ་ལིའམ་འགལ་
མེ་བསྐོར་བ་ལྟ་བུ་ཁོ་ནར་དམིགས་པ་གཏད་ལ་ཀཱི་ལ་འབྲུ་དགུ་པ་བཟླ་དགོས་
པས། ཐོག་མར་ཕྲེང་བ་བྱིན་རླབས། སྤྱི་འགྲེའམ། དབྱངས་གསལ་དང་། ཨོཾ་རུ་ཙི་
ར་མ་ཎ་པྲ་བརྟན་ཡེ་སྭཱ་ཧཱ། ཞེས་ལན་བདུན་བརྗོད་པས་བྱིན་རླབས་ནས་བཟླས་
པ་ལ་འཇུག ཐུན་མཐར་སྒྲུབ་སྔགས་ཕྲེང་སྐོར་ཙམ་བཟླ། དབྱངས་གསལ་ཡིག་བརྒྱ་
རྟེན་སྙིང་རྣམས་ལན་གསུམ་གསུམ་བརྗོད་པས་ལྷག་ཆད་ཁ་བསྐང་ཞིང་བརྟན་པར་
བྱ། ཡེ་ཤེས་ལྷ་ཚོགས་སོགས་ཀྱིས་སྟོང་ཚིག་ཕུལ། དགོངས་ཐུན་འདིའི་མཇུག་ཏུ་
བཀའ་སྲུང་སྤྱི་བྱེ་བྲག་གི་གཏོར་འབུལ་རེ་གྲུབ་དགོས་པས་སྐབས་འདིར་སྨིན་ལུགས་
དམ་ཅན་སྤྱི་གཏོར་དང་ཕུར་སྲུང་གཏོར་འབུལ་ས་ཕུར་ལྟར་མཛད་ན་ལེགས་ཤིང་
ཉུང་དགོས་སྐབས་སྨིན་ལུགས་རྗེས་འབྲང་ནང་གསལ་དེས་ཀྱང་ཆོག སྐབས་འདིར་
དགོངས་རེ་བཞིན་གྲུབ་ན་ཉིན་དང་པོ་དང་། ཉ་སྟོང་བརྒྱད་གསུམ། བསྙེན་སྒྲུབ་
ལས་གསུམ་སོ་སོར་གྲུབ་པའི་སྐབས། ཐམས་ཅད་ཀྱི་རྗེས་རྣམས་ལ་ཚོགས་
364

རྡོ་རྗེ་ཕུར་བའི་ཆོ་ག་དང་འགྲེལ་བཤད་བསྐྱེད་རྫོགས་སོགས་ཀྱི་སྐོར།
མཆོད་རེ་ཕུལ་དགོས་པས་འདོན་ཆ་ཡང་དག་ཟབ་ཏིག་ནས་ལེན་དགོས། ཚོགས་
ཀྱི་ཐོག་མར་བརྗོད་མེད་དོན་བཤགས་ཡེ་ཤེས་སྐུ་མཆོག་ཚར་རེ་གསུང་བ་ཕྱག་
ལེན་ཡིན་ཅིང༌། དེ་འཕྲོས་སྨན་གཏོར་རཀྟ་མར་མེའི་སྐོང་བ་བཅས་པའང་ཚར་རེ་
མ་ཆགས་ན་ལེགས། དེ་ནས་ཚོགས་བྱིན་རླབས་ནས་ལྷག་མའི་བར་དུ་བཏང༌།
ལྷག་མ་སྒྲུབ་པ་མ་གྲོལ་བར་སྣོད་གཅིག་ཏུ་ཁེབས་ཀྱིས་བཀབ། དེ་ནས་ཚོགས་
མགྲོན་ལ་གཏང་རག་མཆོད་བསྟོད་ལས་བྱང་ལྟར་དང༌། མ་རྙེད་ཡོངས་སུ་སོགས་
དང་ཡིག་བརྒྱ་བརྗོད་ལ་ནོངས་བཤགས་བྱ།
འདིར་ནི་རྟེན་དང་སོགས་ཀྱིས་
བརྟན་བཞུགས་བྱ། བདག་བསྐྱེད་འོད་གསལ་དུ་བསྡུ་ཞིང་ཐུན་མཚམས་ཀྱི་ལྷར་
ལྡངས་པ་དང་བསྔོ་སྨོན་ཤིས་བརྗོད་རྣམས་ཟབ་ཏིག་ལྟར་བྱ། ཟབ་ཏིག་ལས་བླང་
དགོས་རིགས་ཚོགས་མ་གཏོགས་གཞན་ཀུན་མཁྱེན་བླ་མ་ཉིད་ཀྱིས་མཛད་པའི་
རྒྱུན་ཁྱེར་ལ་ཆ་ཚང་ཡོད་པས་དེ་ལྟར་གནང་བས་འཐུས། འདི་མན་ཆད་ཐུན་གཞན་
རྣམས་ ལ་ དཀཪ་ བགེགས་བསྔོ་བ་དང་བགེགས་བསྐྲད་རྣམས་མི་དགོས་པས་
སྲོད་ཐུན་ལ་ཚིག་བདུན་གསོལ་འདེབས། ལེའུ་བདུན་ནས། དཔལ་ཆེན་རྡོ་རྗེ་གཞོན་
ངས་པ་ཡིས་སོགས་ཚིག་རྐང་ལྔ། བསྐལ་པ་མེ་ལྟར་འབར་བའི་གཞལ་
ཡས་སོགས་ཚིག་རྐང་ལྔ་གསུང་སྲོལ་སྣང་། དེ་ནས་སྐྱབས་སེམས། སྲུང་འཁོར་
གསལ་འདེབས། མཆོད་པ་བྱིན་བརླབ། མངོན་རྟོགས་ནས་བསྟོད་པའི་བར་དང༌།
ཕྲེང་བ་བྱིན་རླབས་བཅས་བསྙེན་ཐུན་བཟུང༌། ཐུན་མཇུག་སྒྲུབ་སྔགས། ཁ་
སྐོང་སྟོང་ཚིགས་སོང་ནས་འོད་གསལ་བསྡུ་ལྡངས། བསྔོ་སྨོན་ཤིས་བརྗོད་བཅས་
ཉལ་བའི་རྣལ་འབྱོར་ལ་འཇུག ཐུན་རེ་རེ་བཞིན་མཆོད་པ་ཁ་གསོས་ལ་བདུད་
རྩིས་བྲན་པའང་མ་ཆགས་པར་བྱ། ཕྱིར་ནང་ཐོར་ཐུན་ལ་ལྡངས་པའི་རྣལ་འབྱོར་
365

ཀོང་སྤྲུལ་ཡོན་ཏན་རྒྱ་མཚོས་མཛད།
གྱིས་ལྡངས། ངག་བྱིན་རླབས། བདུད་རྩི་རིལ་བུའམ་ཆོས་སྨན་མྱང་། ཚིག་བདུན་
ནས་བཟུང༌། མཇུག་གི་ཤིས་བརྗོད་པར་སྲོད་ཐུན་དང་འདྲ། དེ་ལྟ་བུའི་སྔ་དྲོ། ཕྱི་
དྲོ། སྲོད་ཐུན་ཏེ་ཐུན་བཞིའམ། ཐོར་ཐུན་མི་ལྕོགས་ན། སྔ་ཕྱི་སྲོད་ཐུན་གསུམ་གཅོད་
ལུགས་དེ་ཁོ་ན་ལྟར་ལས། ཕྱི་ཐུན་ནམ་དགོངས་ཐུན་གཤམ་དུ་གཏོར་འབུལ་མ་
ཆགས་པ་དང༌། ཚོགས་མཆོད་ནམ་གྲུབ་ཀྱང་སྐབས་དེར་ཕུལ་ལུགས་ཉིན་དང་
པོར་སྨོས་པ་ལྟར་རོ། །དེ་ལྟ་བུའི་བསྙེན་པ་རབ་འབུམ་ཕྲག་བཅུ། མང་གྲུབ་ན་བདུན་
རྫོགས་པ་དང་། གཉིས་པ་སྒྲུབ་པ་ནི། མཆོད་གཏོར་ཁ་གསོ། དཀར་བགེགས་བསྔོ་
བ་བགེགས་བསྐྲད་བསྐྱར་གྲུབ་ན་ལེགས། སྲུང་འཁོར་གསལ་འདེབས། འདོན་
འགྲིགས་སྔར་ལྟར་ལ། བཟླས་པའི་ཐོག་མར་སྒྲུབ་སྔགས་ལ། ཕཊ་ཛཿབཏགས་
པས་མདུན་དཀྱིལ་གྱི་གོ་སར་ཛབ་ཁང་དབྱེ། ཐོག་མར་འབྲུ་དགུ་སྟོང་ཕྲག་ཙམ་
བཟླ། དེ་ནས་དོ་ལི་ལ་སྤྲོ་བསྡུའི་དམིགས་གནད་སྦྱར་ཏེ་སྒྲུབ་སྔགས་བཅུ་བཞི་པ་
བཟླས་པའི་དངོས་གཞི་བྱ། ཐུན་མཇུག་གི་བྱ་བ་སྔར་དང་འདྲ་བ་ལས་ཛབ་ཁང་
རང་ལ་བསྡུ་བ་ཙམ་ཁྱད་པར་རོ། །དེ་ལྟ་བུས་སྒྲུབ་སྔགས་འབུམ་ཚོ་བཅུ་བཞི་ནི་
ཚད་ཡིན་ལ། བྱེ་བ་བཟླས་ཀྱང་ཆོག་པ་གཏེར་གཞུང་ལས་གསུངས་སོ། །དེ་ལྟར་
སྒྲུབ་པ་ཐེམས་ནས་གསུམ་པ་ལས་སྦྱོར་ནི། འདོན་འགྲིགས་དང་དམིགས་གནད་
ཀྱི་གཞི་སྒྲུབ་པའི་སྐབས་དང་འདྲ་བ་ལས་བསྙེན་སྒྲུབ་སྔགས་སྟོང་རྩ་རེ་ཙམ་དང༌།
སྒྲུབ་སྔགས་ལ་སྤུ་གྲི་བཏགས་པ་བཟླ། ཐུན་རྗེས་སོགས་འདྲ། དམིགས་པ་རང་
གི་ཐུགས་ཀའི་འོད་ཟེར་མདུན་བསྐྱེད་ལ་ཕོག དེ་ལས་འོད་ཟེར་ཚ་ཞིང་རྩུབ་པ་
འཕྲོས། ཁྲོ་བཅུ་ཕྲ་ཐབས་སྒོ་མ་དམ་ཅན་རྣམས་ལ་ཕོག་པས་དེ་རྣམས་ལས་སྤྲུལ་
པའི་ཕོ་ཉ་དཔག་ཏུ་མེད་པ་འཕྲོས། བྱང་ཆུབ་སྒྲུབ་པ་ལ་བར་དུ་གཅོད་ཅིང་བསྟན་
366

རྡོ་རྗེ་ཕུར་བའི་ཆོ་ག་དང་འགྲེལ་བཤད་བསྐྱེད་རྫོགས་སོགས་ཀྱི་སྐོར།
འགྲོ་ལ་འཚེ་བའི་དགྲ་བགེགས་ཐམས་ཅད་མངོན་སྤྱོད་དྲག་པོའི་ཕྲིན་ལས་དྲུག་
གིས་མིང་ཙམ་ཡང་མེད་པ་རྡུལ་དུ་བརླག་པར་བསམ། སྔགས་གྲངས་ཁྲི་ཕྲག་ཏུ་
གསུངས་ཀྱང་གོང་དུ་སྒྲུབ་སྔགས་མང་དུ་མ་སོང་ན་སྙོམས་ལས་མང་མི་བྱའོ། །
གསུམ་པ་རྗེས་ནི། བཀྲ་ཤིས་པའི་ཆེད་མཐའ་རྒྱས་ཚེའི་སྒྲུབ་པ་སྦྱོར་ཏེ། བསྙེན་
སྒྲུབ་ལས་གསུམ་གྲུབ་པའི་ཐོར་ཐུན་ནམ་སྔ་དྲོ་ནས་དབུ་བཙུགས། འདོན་འགྲིགས་
སྔ་མ་ལྟར་ལ། བསྙེན་སྒྲུབ་བཟླས་པ་ཁྱུགས་ཙམ་སོང་རྗེས་གཏེར་གཞུང་གཤམ་
གྱི། བདག་མདུན་བཛྲ་ཀུ་མཱ་རའི༔སོགས་ཀྱི་བཟླས་དམིགས་དང༌། སྒྲུབ་སྔགས་
གཤམ་དུ་ཚེ་ཤམ་སྦྱར་བ་བཟླ། ཐུན་མཐར་མདའ་དར་དམར་པོ་གཡབས་ལ་ཚེ་
འགུགས་བྱ། ཐུན་རྗེས་སྔ་མ་རྣམས་དང་མཚུངས། འདི་ལ་སྤྱིར་ཇི་ཙམ་མང་ན་
ལེགས་ཀྱང༌། གྲངས་གཙོར་བྱེད་ན་འབུམ་ཕྲག་ལས་མི་ཉུང་བ་དང༌། ཞག་གཙོ་
བོར་བྱེད་ན་ཞག་བདུན་ལས་མི་ཉུང་བར་བྱའོ། །དེ་ལྟར་བསྙེན་སྒྲུབ་མཐའ་རྒྱས་
བཅས་གྲུབ་པའི་ཐོར་ཐུན་ལྟ་བུ་མཆོད་པ་རྒྱས་པ་དང་གཏོར་འབུལ་ཚོགས་མཆོད་
སོགས་བཟང་དུ་བཤམ། ཕྲིན་ལས་བཟླས་པ་ཚེ་སྒྲུབ་མ་སྐོང་སྟོང་ཚིགས་བཅས་
སོང་ནས་སྲུང་མའི་གཏོར་ཆོག བཤགས་སྐོང་ཚོགས་མཆོད་ཕུལ། ལྷག་མ་སྔར་
བསགས་པ་རྣམས་དང་བཅས་ཕྱི་རོལ་ཏུ་བཏང༌། ཆད་མདོ་དང་མཉམ་དུ་བཀའ་
སྲུང་གཏོར་མའང་ཕྱི་རོལ་ཏུ་ འབུལ་ཞིང་བརྟན་མ་བསྐྱང༌། མཆོད་བསྟོད་ཕུལ།
སྒྲུབ་སྔགས་ལ། ཀཱ་ཡ་སིདྡྷི་ཨོཾ། ཝཱཀ༌སིདྡྷི༌ཨཱཿ ཙིཏྟ་སིདྡྷི་ཧཱུཾ། སརྦ་སིདྡྷི་ཧྲཱིཿབཏག་
བརྒྱ་རྩ་སོགས་ཅི་འགྲུབ་བཟླ། མདུན་བསྐྱེད་ཀྱི་གནས་གསུམ་ནས་སྐུ་གསུང་
ཐུགས་ཀྱི་དངོས་གྲུབ་ཐམས་ཅད་འོད་ཟེར་དང༌། འབྲུ་གསུམ་དཀར་དམར་མཐིང་
གསུམ་ཆར་བབས་པ་ལྟར་འཕྲོས་ནས་རང་གི་གནས་གསུམ་དུ་ཐིམ་པས་དབང་
367

ཀོང་སྤྲུལ་ཡོན་ཏན་རྒྱ་མཚོས་མཛད།
དང་བྱིན་རླབས་དངོས་གྲུབ་མ་ལུས་པ་ཐོབ་པར་བསམས་ལ་ཟབ་ཏིག་ལྟར་དངོས་
གྲུབ་བསྐུལ་ཚིག་བརྗོད། སྒྲུབ་རྟེན་ཕུར་བུ་ཚེ་འབྲང་རྣམས་གནས་གསུམ་དུ་
གཏུགས། ཚེ་རིལ་ཆང་རོལ། དེ་ནས་ནོངས་བཤགས། རྟེན་བཞུགས་ཕྱིན་སྔར་ལྟར་
དང༌། བླ་མ་ཡི་དམ་ལྟ་བུའི་བསྔོ་སྨོན། ཞལ་ནས་གསུངས་པས་ཐོག་དྲངས་ཤིས་
བརྗོད་རྒྱས་པར་བྱ། གྲུབ་ན་ཁ་སྐོང་དུ་ཞི་བའི་སྦྱིན་སྲེག་བསྙེན་སྒྲུབ་ཀྱི་བཅུ་ཆ་
དགོས་པ་སྨིན་ལུགས་ལས་ཐམས་ཅད་པ་ལྟ་བུའི་ཆོག་ཅིང་། འབྲེལ་འཇོག་བསྙེན་
སྒྲུབ་ཟླ་གཅིག་མ་ལྟ་བུ་ལ། བསྙེན་པ་བདུན་ཕྲག་གཉིས། སྒྲུབ་པ་བདུན་ཕྲག་
གཉིས། ལས་སྦྱོར་ཉིན་གཅིག ཚེ་སྒྲུབ་ཞག་གསུམ་ཙམ་བྱའོ། །ཞེས་པའང་ལུང་ཟིན་
སྤྲུལ་པའི་ཆོས་རྒྱལ་རིན་པོ་ཆེ་དཔལ་ལྡན་འཆི་མེད་རྟག་པའི་རྡོ་རྗེས་ཉམས་པ་ཞེས་གསལ་འདེབས་སུ་ཀུ་ས་ལི་བློ་
གྲོས་མཐའ་ཡས་ཀྱིས་ཕུལ་བ་དགེ་ལེགས་འཕེལ།
368

རྡོ་རྗེ་ཕུར་བའི་ཆོ་ག་དང་